Digtet er uden [[strofe]]opdeling, men der er et mønster i de ti linjer, idet de er opdelt i grupper på følgende måde: 1-1-2-2-2-1-1, og linjerne spejles på midten mellem linje 5 og 6. Grafisk anvendes der kun små bogstaver, og der er kun ét skilletegn, kolonnet, der findes mod slutningen af linje 5 og dermed er med til at antyde symmetrien og de to betydningsmæssige dele. Et andet grafisk element er linjernes længder, der begynder og slutter med korte linjer og derfor giver en bue langs højre side. Der anvendes rimagtige konstruktioner som "drøm/skum" og "væg/næb".<ref name=kok>{{cite journal | url = https://tidsskrift.dk/kok/article/download/20307/17896 | title = Myggesang - et digt der fødes og dør | publisher = tidsskrift.dk | journal = K&K | year = 1991 | issue =70 | first = Lene | last = Juhl | pages = 135-144 | access-date = {{date|12-9-2017}} }}</ref>
Litteratur Kultur